भारत की शास्त्रीय भाषाएँ

भारतीय शास्त्रीय भाषाएं, भारत की उन भाषाओं को कहा जाता है जिनका साहित्य और साहित्यिक धरोहर अमूल्य, उच्च-स्तरीय, प्राचीन, तथा अनोखी है। भारत गणराज्य प्रशासनिक तौर पर, संस्कृति मंत्रालय द्वारा, 11 भाषाओं को यह उपाधि देता है। 2004 में, भारत सरकार ने पहली बार घोषणा की कि अगर ऐसी कोई भारतीय भाषाएं हुईं जो कुछ विशिष्ट और कठोर मानदंडों पर खड़ी उतर पाएं, तो उन्हें भारत सरकार शास्त्रीय भाषा का पद एवं इस उपाधि समेत आने वाले सभी लाभ देगी। सरकार ने भाषाविदों की एक समिति का गठन भी किया कि वह शास्त्रीय भाषा का दर्जा प्राप्त करने की उम्मीदवार भाषाओं के प्रस्तावों का मूल्यांकन कर सके और उन्हें स्वीकार/अस्वीकार कर सके।

 मानदंड 
2004 में, चूंकि इस कार्यक्रम का आरंभ ही हुई थी, एक प्रारंभिक और अंदाजन मानदंड का गठन किया गया। इस मानदंड के अनुसार भाषाओं को यदि यह पद चाहिए, तो उनकी और उनके साहित्य की न्यूनतम 1000 वर्ष की उम्र होनी चाहिए।

2006 में, एक प्रेस रिलीज द्वारा, पर्यटन और संस्कृति मंत्रालय की प्रतिनिधि और मंत्री अंबिका सोनी जी ने राज्य सभा में कुछ अन्य स्पष्टीकरण भी दिए। उन्होंने किसी भारतीय भाषा के शास्त्रीय भाषा होने के वर्गीकरण पर कुछ अन्य टिप्पणियां कीं और कुछ नए मापदंड साझा करे: 

 1500-2000 वर्ष या उससे अधिक प्राचीनता के लेख या इतिहास इस भाषा में उपस्थित होना चाहिए
 इस भाषा को बोलने वाले या समझने वाले लोगों द्वारा इस भाषा के प्राचीन साहित्य और लेखों को अमूल्य साहित्यिक धरोहर मानना भी एक प्रकार से अनिवार्य है
 भाषा की साहित्यिक परंपरा अनोखी होनी चाहिए और किसी और भाषा समूह से उधार ली हुई नहीं होनी चाहिए
 इस शास्त्रीय भाषा में लिखा साहित्य इसकी आधुनिक संस्करण भाषा से अलग हो सकता है, या फिर इसकी पुत्री भाषाओं से भी यह अलग हो सकती है। यह आवश्यक नहीं कि भाषा सहस्त्रों वर्षों तक हुबहू रहे।

 लाभ 
भारत सरकार के संकल्प संख्या 2-16/2004-US (अकादमियों) तारीख 1 नवंबर 2004 के अनुसार, "शास्त्रीय भाषा" के रूप में घोषित भाषा को मिलने वाले लाभ इस तरह हैंः 

 शास्त्रीय भारतीय भाषाओं में विद्वानों के लिए दो प्रमुख अंतर्राष्ट्रीय पुरस्कार हर साल प्रदान किए जाएंगे।
 शास्त्रीय भाषाओं में अध्ययन के लिए एक उत्कृष्टता केंद्र स्थापित किया जाएगा।
 विश्वविद्यालय अनुदान आयोग से अनुरोध किया जाएगा कि वह कम से कम केंद्रीय विश्वविद्यालयों में शास्त्रीय भारतीय भाषाओं में स्थापित विद्वानों के लिए शास्त्रीय भाषाओं के लिए एक निश्चित संख्या में व्यावसायिक पीठ बनाए।

 आधिकारिक रूप से मान्यता प्राप्त शास्त्रीय भाषाएं 
भाषाभाषा परिवारभाषा शाखासबसे पहले प्रमाणनस्वीकृति की तारीख द्रविड़दक्षिण द्रविड़
मध्य तमिल500 और 300 ईसा पूर्व के बीच 12 अक्टूबर 2004 हिंद-यूरोपीयइंडो-आर्यनईसा पूर्व पहली सदी 25 नवंबर 2005 द्रविड़दक्षिण द्रविड़
कन्नड़ बोलियां370 ईस्वी 31 अक्टूबर 2008 द्रविड़दक्षिण-मध्य द्रविड़
प्रारंभिक तेलुगु400 ईस्वी 31 अक्टूबर 2008 द्रविड़दक्षिण द्रविड़830 ईस्वी 23 मई 2013 हिंद-यूरोपीयपूर्वी इंडो-आर्यन1051 ईस्वी 20 फरवरी 2014 हिंद-यूरोपीयपूर्वी इंडो-आर्यन10वीं सदी ईस्वी3 अक्टूबर 2024 हिंद-यूरोपीयपूर्वी इंडो-आर्यन9वीं सदी ईस्वी3 अक्टूबर 2024 हिंद-यूरोपीयदक्षिणी इंडो-आर्यन739 ईस्वी3 अक्टूबर 2024 हिंद-यूरोपीयमध्य इंडो-आर्यनतीसरी सदी ईसा पूर्व3 अक्टूबर 2024 प्राकृत: हिंद-यूरोपीयमध्य इंडो-आर्यनतीसरी सदी ईसा पूर्व3 अक्टूबर 2024 

 यह भी देखें 

 भारतीय शास्त्रीय नृत्य
 भारतीय शास्त्रीय संगीत

 संदर्भ 

श्रेणी:भारत में शास्त्रीय भाषाएँ
श्रेणी:भारत की भाषाएँ